BRATISLAVA. V sezóne 2013/14 sa v I. HL predstaví 12 tímov, pričom nováčikom bude reprezentačné družstvo hokejistov Slovenska do 18 rokov.
Domovský stánok bude mať v Trnave a odohrá všetkých 44 kôl základnej časti bez možnosti postupu do play-off.
Hráči osemnástky sa po konci základnej časti vrátia späť do svojich materských klubov, kde odohrajú vyraďovaciu časť mládežníckych súťaží.
Následne sa budú pripravovať na svetový šampionát tejto vekovej kategórie.
Hracími dňami budú streda, piatok a sedem vložených nedieľ. Prvenstvo z jubilejného 20. ročníka obhajujú hráči HC 46 Bardejov.
Medzi novinky patrí skutočnosť, že zo všetkých stretnutí sa budú robiť DVD záznamy.
Program úvodného kola I. HL SR 2013/14:
piatok 13. septembra 2013 o 17.00 h: MHk 32 Liptovský Mikuláš - HC 07 Prešov, SR 18 - HC Dukla Senica, MŠHK Prievidza - HC 46 Bardejov. O 17.30 h: HC Topoľčany HK Trnava. O 18.00 h: HC 07 Detva HK Dukla Michalovce, HK 95 Považská Bystrica HK Spišská Nová Ves